Diari Oficial de la Generalitat Valenciana


Sumari del DOGV 5446, del 08-02-2007 (2007/986)

RESOLUCIÓ de 8 de gener del 2007, del conseller d'Empresa, Universitat i Ciència, per la qual s'autoritza la posada en funcionament d'ensenyances conduents a l'obtenció de títols oficials en la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/986


Data del document
:   08-01-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * títol d'estudis
    * professió de la comunicació
    * universitat

Per mitjà del Decret 223/2003, de 24 d'octubre, del Consell de la Generalitat, es va autoritzar l'adscripció del Centre d'Ensenyança Superior Ciutat de la Llum per a implantar els ensenyaments universitaris conduents a l'obtenció del títol oficial de Llicenciat en Comunicació Audiovisual a la Universitat Miguel Hernández d'Elx.  
Per acord de la Comissió Acadèmica del Consell de Coordinació Universitària en la seua reunió del 17 de febrer del 2004 s'homologa el pla d'estudis conduent a l'obtenció del títol de Llicenciat en Comunicació Audiovisual. Publicant-se el pla d'estudis corresponent en el Boletín Oficial del Estado (BOE de 2-4-2004) per Resolució de la Universitat Miguel Hernández d'Elx de 17 de març del 2004.  
Per acord del Consell de Ministres, Resolució de la Secretaria d'Estat d'Universitats i Investigació de 7 de setembre del 2006, s'homologa el títol de Llicenciat en Comunicació Audiovisual (BOE de 20-9-2006).  
De conformitat amb el que disposa l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'Universitats i centres universitaris i en exercici de les atribucions conferides per l'article 35 de la Llei de Govern Valencià, RESOLC:  
Primer  
Autoritzar al Centre d'Ensenyança Superior Ciutat de la Llum adscrit a la Universitat Miguel Hernández d'Elx la posada en funcionament de les ensenyances conduents a l'obtenció del títol oficial de Llicenciat en Comunicació Audiovisual que seran organitzades en la ciutat d'Alacant.  
Segon   
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Miguel Hernández d'Elx haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu de les corresponents ensenyances.  
DISPOSICIÓ FINAL ÚNICA  
La present resolució produirà efectes des de l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de règim jurídic de les Administracions Públiques i del procediment administratiu comú, i en els articles 10, 14 i 46 de la Llei 29/1998 reguladora de la Jurisdicció contenciosa administrativa, la present resolució, que posa fi a la via administrativa podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant de l'òrgan que s'indiquen a continuació:  
a) El recurs de reposició haurà d'interposar-se davant del conseller d'Empresa, Universitat i Ciència en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 8 de gener del 2007.- El conseller d'Empresa, Universitat i Ciència: Justo Nieto Nieto.